Държавен вестник, бр. 19, 2010 г., стр. 37

БРОЙ  19	
Д Ъ Р Ж А В Е Н  В Е С Т Н И К 	
СТР.  37  
Инструкция за попълване на Приложението за кандидатстване за Агроекологични плащания  
ВАЖНО!
Приложението за агроекологични плащания е НЕРАЗДЕЛНА част от Заявлението за 
регистрация и Общото заявление за подпомагане, когато кандидатствате за подпомагане по 
мярка 214 „Агроекологични плащания“ от Програмата за развитие на селските райони за 
периода 2007 – 2013 г.!
Обща информация при кандидатстване за агроекологични плащания
Тази част от инструкцията съдържа информация за начина на подаване на Приложението за аг­
роекологични плащания и общи изисквания към кандидатите.
Агроекологичните плащания се отпускат на земеделски стопани, които на доброволен принцип 
поемат агроекологични задължения. Плащанията за агроекология покриват само тези дейности, 
които надвишават задължителните стандарти по членове 5 и 6 и Приложения II и III на Регла­
мент (EC) № 73/2009, минималните изисквания за ползване на торове и продукти за растителна 
защита, както и други задължителни изисквания, наложени чрез националното законодателство и 
определени в Програмата за развитие на селските райони за периода 2007 – 2013 г.
Агроекологичните задължения могат да бъдат свързани с изпълнението на дейности върху опре­
делена площ, биологично пчеларство или опазване на животни от редки местни породи. Кодовете 
за съответните дейности и възможните комбинации са посочени в таблица 1 от инструкцията. По 
правило агроекологичните задължения трябва да бъдат поети за срок от 5 последователни години. 
Срокът на поетите от Вас задължения започва да тече от началото на годината на подаване на 
„Заявление за подпомагане“, за което ще получите Уведомително писмо от ДФЗ – РА с одобрени 
парцели, животни или пчелни семейства по тази мярка.
За кандидатстване за извършване на агроекологични дейности за направления „Поддържане на 
местообитания на защитени видове в обработваеми земи, разположени в орнитологични важни 
места“ и „Въвеждане на сеитбообращение за опазване на почвата и водите“ промени в първото 
„Заявление за подпомагане“ могат да се правят до 30 март.
Когато подавате „Приложението за кандидатстване по мярка АЕП“ за първи път през те­
кущата година, независимо дали е „Заявление за подпомагане“ и „Заявление за плащане“ 
или само „Заявление за плащане“, е необходимо да отбележите полето „Ново заявление“.
Когато искате да извършите корекции във вече подадено заявление, трябва да заявите 
това, като отбележите второто квадратче „Редакция на парцели/направления/животни/
пчелни семейства“.
Когато извършвате редакция във вече подадено заявление през текущата година, са възможни 
два случая:
1.  Когато редактирате парцели, животни или пчелни семейства по вече заявени направления, 
не е необходимо да представяте отново цялото „Приложение за кандидатстване по мярка АЕП“, 
ако дейността, за която кандидатствате, не изисква да поемете задължение по-специфична за 
агроекологичната дейност декларация или представяне на специфичен за дейността документ 
за допълваната агроекологична дейност от това направление. В този случай е необходимо да 
коригирате данните от първата страница на заявлението, да го подпишете, да изпишете имена­
та си, а ако сте юридическо лице или едноличен търговец – и печат. Корекциите трябва да са 
съобразени с извършените от Вас редакции в „Заявлението за регистрация“ и с декларираното 
в „Таблицата на използваните парцели“,  „Таблицата на отглежданите животни“ и „Таблицата за 
описание на пчелина“.
Ако е необходимо да поемете специфична декларация или да предоставите специфичен до­
кумент за извършваните дейности или отглежданите култури (например, ако добавяте парцели, 
върху които ще отглеждате посевен или посадъчен материал), Вие трябва да попълните отново 
цялото „Приложение за кандидатстване по мярка АЕП“, в т.ч. с ВСИЧКИ отбелязани в предиш­
ното приложение полета.
Корекции в парцелите, на които извършвате агроекологични дейности по направления „Поддър­
жане на местообитания на защитени видове в обработваеми земи, разположени в орнитологични 
важни места“ и „Въвеждане на сеитбообращение за опазване на почвата и водите“, могат да се 
правят САМО до 30 март.